b'\n_START_ARTICLE_\nSaigontraktaten\n_START_PARAGRAPH_\nSaigontraktaten er betegnelse p\xc3\xa5 to traktater som overf\xc3\xb8rte store deler av kontrollen og suvereniteten over s\xc3\xa6rlig Annam til Frankrike og disse sikret fransk kontroll over Indokina.\n_START_SECTION_\nDen f\xc3\xb8rste Saigontraktaten 1862\n_START_PARAGRAPH_\nDen f\xc3\xb8rste Saigontraktaten ble undertegnet 5. juni 1862 mellom representanter for Det franske koloniriket og den siste uavhengige keiseren fra Nguyen-dynastiet, keiser T\xe1\xbb\xb1 \xc4\x90\xe1\xbb\xa9c. I denne traktaten avsto keiser T\xe1\xbb\xb1 \xc4\x90\xe1\xbb\xa9c b\xc3\xa5de Saigon, \xc3\xb8ya Poulo Condor og de tre s\xc3\xb8rligste provinsene til det som skulle bli Cochinkina (Bien Hoa, Gia Dinh og Dinh Tuong) til Frankrike. Traktaten ble bekreftet av Hu\xc3\xa9traktaten som ble undertegnet 14. april 1863.\n_START_SECTION_\nDen andre Saigontraktaten 1874\n_START_PARAGRAPH_\nDen andre Saigontraktaten ble undertegnet 15. mars 1874 og var en bekreftelse av den tidligere traktaten. Vietnam anerkjente Frankrikes fulle suverenitet over de tre provinsene som admiral La Grandi\xc3\xa8re hadde erobret 1867. Den r\xc3\xb8de elv (Song Hong) ble \xc3\xa5pnet for handel, sammen med havnene i Hanoi, Haiphong og Qui Nhon. Selv om Frankrike tilbakeleverte Hanoi, den vietnamesiske keiseren var tilbakeholden med \xc3\xa5 ta imot hjelp fra Kina. Dette f\xc3\xb8rte til at b\xc3\xa5de Frankrike og Kina hevdet suverenitet over Vietnam. I mars 1882 hevdet den f\xc3\xb8rste sivile guvern\xc3\xb8ren i Cochinkina, Le Myre de Vilers at traktaten fra 1874 ikke var oppfylt og Hanoi ble igjen okkupert 27. april 1882.'